Държавен вестник, бр. 32, 2026 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  32
Раздел ІІІ
Отношения между лекарски асистент и лека­
рите
Чл. 24. Лекарският асистент трябва да 
изпълнява лекарските назначения и да под­
държа едновременно с това професионалната 
си компетентност.
Чл. 25. Лекарският асистент е равнопос­
тавен член на терапевтичния екип.
Чл. 26. Лекарският асистент трябва да се 
въздържа от действия или коментари, които 
биха уронили честта и достойнството на те­
рапевтичния екип.
Чл. 27. Лекарският асистент трябва да уве­
домява своевременно лекарите и съответно 
другите отговорни лица и институции за вся­
какви промени и обстоятелства, които могат 
да поставят живота на пациента в опасност.
Раздел IV
Конфиденциалност на здравната информация
Чл. 28. Колегиалността и лоялността към 
съсловието са основен дълг, който трябва да 
се спазва, като се уважават и интересите на 
болния.
Чл. 29. (1) Лекарските асистенти поддържат 
помежду си високи морални и професио­
нални взаимоотношения, изразяващи се във 
взаимопомощ и подкрепа при необходимост. 
(2) Забранява се оклеветяване, злословене 
и разпространяване на неверни и недоказани 
твърдения за колега. Лични разногласия между 
колеги не могат да бъдат публично достояние.
Чл. 30. Недопустимо е лекарски асистент 
да злепоставя колегата си чрез преценка и 
критика на неговата лечебна дейност или чрез 
изказвания срещу неговата личност освен в 
случаите на публично обсъждане на медицин­
ски казуси на чисто професионални форуми.
Чл. 31. Високото междуколегиално отно­
шение и доверие между лекарските асистенти 
е винаги в интерес на болния човек.
Чл. 32. Спорове от етичен и деонтологичен 
характер между лекарски асистенти са в ком­
петенцията на комисиите по професионална 
етика на БСЛАФ.
Чл. 33. (1) Лекарските асистенти съблю­
дават конфиденциалност по отношение на 
здравната информация за пациента, получена 
при изпълнение на служебните им задължения, 
и нямат право да я разгласяват.
(2) Конфиденциалност по отношение на 
здравната информация за пациента се пази 
и по отношение на членовете на семейството 
на болния.
(3) Доверената от пациента здравна ин­
формация лекарският асистент запазва и след 
смъртта му. 
Чл. 34. При използване на информация 
от медицинска документация за целите на 
научна и преподавателска дейност данните 
и/или информацията, която подлежи на за­
дължителна тайна, могат да бъдат съобщени, 
ако се гарантира анонимност на пациента. 
Не се допуска идентифицирането на пациента 
от трети лица.
Чл. 35. Лекарският асистент е задължен 
да дава информация за състоянието на свои­
те пациенти на съответните институции в 
регламентирани от съществуващото законо­
дателство случаи. В тези случаи лекарският 
асистент се освобождава от отговорност за 
опазването на конфиденциалността по отно­
шение на здравната информация за пациента.
Раздел V
Хонорар
Чл. 36. (1) Лекарският асистент получава 
хонорар (възнаграждение) за своя труд. 
(2) Хонорар е всяко възнаграждение за 
извършена работа в качеството му на лекар­
ски асистент. 
(3) Хонорарът е тази част от стойността или 
цената на медицинската дейност или здравни 
грижи, върху които лекарският асистент има 
пълни професионални права, съобразявайки 
се с този кодекс.
Чл. 37. (1) Недопустими са всички форми 
на договаряне между лекарски асистенти и 
фармацевти с цел подялба на хонорар.
(2) Недопустими са всички форми на 
договаряне между представители на фарма­
цевтични фирми и лекарски асистенти за 
изписване на лекарства и консумативи с цел 
придобиване на материални и други облаги.
Чл. 38. (1) Право на лекарския асистент е 
да определи своя хонорар, като спазва прави­
лата и реда за това, установени в съответното 
лечебно заведение.
(2) Незаплатен хонорар не може да бъде 
основание за отказ за оказване на спешна по­
мощ на пациент, намиращ се в непосредствена 
опасност за живота. Лекарският асистент не 
изисква хонорар от пациента и близките му 
при оказване на спешна медицинска помощ.
(3) Лекарският асистент има право да се 
откаже от хонорара си в даден случай по 
собствена преценка съобразно своите разби­
рания и оценка на конкретни обстоятелства.
Чл. 39. При лекуване на колеги лекарският 
асистент не приема хонорар за положения 
труд, но приема заплащането на използваните 
лекарства и материали по утвърдените цено­
разписи на съответното лечебно заведение, в 
което изпълнява своите трудови задължения. 
При лекуване на членове на семейства на 
колеги лекарски асистенти има лична свобо­
да на действие относно това как да постъпи 
съобразно своето вътрешно убеждение и 
разбиране, а също и съобразно действащите